text: Hedensted og Fredericia: Her går det skidt
  10 januar 2012 kl. 09.58
  For andet år i træk er Hedensted Kommune den danske kommune, hvor flest borgere er blevet berørt af en konkurs.
  I Hedensted blev 38 personer udaf 1000 ansat i en privat virksomhed ramt af konkurs og måtte hente den manglende løn i Lønmodtagernes garantifond.
  - Konkurserne er beklagelige og en afspejling af, at det er svære tider. Vi er et område med mange produktionsvirksomheder, og de har selvfølgelig været ramt af krisen. Men når det er sagt, så har vi stadig en af landets laveste ledighedsprocenter, siger Hedensteds borgmester Kirsten Terkilsen til ugebrevet A4.
  Fredericia kommer ind på en andenplads på den kedelige rangliste.
  